v2025

**ADATKEZELÉSI TÁJÉKOZTATÓ**

Tartós Bentlakást Nyújtó Idősek Otthona szolgáltatásaival kapcsolatban

1. **Adatkezelő megnevezése, elérhetősége:**

Szeged Megyei Jogú Város Önkormányzata Egyesített Szociális Intézmény (Székhelye, címe: 6724 Szeged, Kálvária sgt. 45. szám, honlap: http://www.szktt-eszi-szeged.hu/elements/kapcs.html, e-mail: titkarsag@egyszocint.ritek.hu, tel: 62/425-177)

1. **Szolgáltatási telephelyek:**

6724 Szeged, Kálvária sgt. 47. szám

6724 Szeged, Kálvária sgt. 45. szám

6727 Szeged, Acél u. 1. szám

1. **Adatvédelmi tisztviselő neve, elérhetősége:** RITEK Zrt., székhelye: 6724 Szeged, Huszár utca 1., e-mail címe: dpo@ritek.hu, telefonszáma: +36 62 421-247.
2. **Érintettek kategóriái:**
3. a Tartós Bentlakást Nyújtó Idősek Otthona szolgáltatásait igénylő, igénybe vevő természetes személy, továbbá
4. adott esetben törvényes képviselő(k),
5. adott esetben közeli hozzátartozó
6. **A kezelt személyes adatok:**
7. Az érintett szolgáltatást igénylő, igénybe vevő neve, neme, állampolgársága, tartózkodási helye, állandó lakcíme, anyja neve, apja neve, születési helye, születési ideje, TAJ száma, személyi igazolvány száma, elektronikus levélcíme, telefonszáma, Igénybevevői Nyilvántartásban (KENYSZI), OSZIR-ban (Országos Szociális Információs Rendszer), Szolgáltatói Nyilvántartási Rendszerben (MŰKENG), Pénzbeli és Természetbeni Ellátások Rendszerben (PTR) adatrögzítés, egészségügyi adatai, folyamatos gyógyszerigény, gyógyszerérzékenység, étel allergia vagy diétás étkezési okok és az azt igazoló szakorvosi vélemény, MÁK Nyugdíjfolyósító Igazgatóság által kiállított éves értesítő a nyugdíj összegéről, nyugdíj szelvény, értesítés személyi térítési díj megállapításáról, banki kivonat, bankszámlaszám, takarékbetétkönyv, ingatlanra vonatkozó adatok, tartási szerződés, vagyonnyilatkozat, gondnok kirendelő határozat, időskorú, fogyatékossági támogatás, házastársi pótlékról szóló szelvény, Hozzátartozói füzet, magán levelei, meghatalmazások ügyintézéshez, végrendelet, ingóságokról részletes nyilvántartás, be-és kiköltözéskor, hivatalos levelezés lakók ügyének intézéséhez, számlák
8. törvényes képviselő neve, neme, állampolgársága, tartózkodási helye, állandó lakcíme, személyi igazolvány száma, TAJ száma, elektronikus levélcíme, telefonszáma,
9. közeli hozzátartozó neve, neme, állampolgársága, tartózkodási helye, állandó lakcíme, személyi igazolvány száma, TAJ száma, elektronikus levélcíme, telefonszáma,
10. **Az adatkezelés célja:**
	1. közfeladat ellátása, a személyes gondoskodást nyújtó szociális intézmények szakmai feladatairól és működésük feltételeiről szóló 1/2000. (I. 7.) SZCSM rendeletben és a szociális igazgatásról és szociális ellátásokról szóló 1993. évi III. 67. §. (1) bekezdésében meghatározott teljes körű ellátás, a törvényben foglalt idősgondozási szolgáltatás nyújtása,
	2. a feladatellátás szakmai tartalmát a módozatok együttes alkalmazása biztosítja, melyek a következők, fizikai ellátás, egészségügyi ellátás, mentálhigiénés ellátás, foglalkoztatás,
	3. az igénybevevők egészségi állapotától függően nem csak a normál, hanem diétás étkezési igényének a teljesítése,
	4. a közétkeztetés biztosítása jövedelemtől függően térítés köteles, azok pénzügyi, számviteli nyilvántartása, igénybevételi napló, létszám kimutatások, jelenléti ívek vezetése kötelező,
	5. intézményi szolgáltatásra való jogosultság megállapítása, a jövedelmi viszonyokra és egészségügyi állapotra irányuló alkalmasság ellenőrzése,
	6. az OSZIR-ban (Országos Szociális Információs Rendszer), Szolgáltatói Nyilvántartási Rendszerben (MŰKENG), az Igénybevevői Nyilvántartásban (KENYSZI), a TEVADMIN-ban, továbbá az Állami Egészségügyi Ellátó Központ által működtetett Elektronikus Egészségügyi Szolgáltatás Tér informatikai rendszerekben történő kötelező adatkezelés,
	7. a személyes gondoskodást nyújtó szociális ellátás igénybevételhez szükséges egészségi állapotra vonatkozó orvosi dokumentumok kezelése,
	8. megállapodás megkötése az intézményi ellátásra,
	9. az intézménybe való felvételkor a közgyógyellátási igazolvány, gyógyszernyilvántartás, beteg karton, receptek,
	10. ellátotti cselekvőképesség dokumentálása, a gondnoki képviselet ellenőrzése,
	11. normál és diétás, napi ötszöri étkeztetés biztosítása, az ételmegrendelések nyilvántartása, a diétás adatok vezetése,
	12. gondozási anamnézis, egyéni gondozási terv, gondozási lap, terápiás lapok, lakók szabadság engedélyek készítése,
	13. egészségügyi intézménybe, szakrendelésre kerülő ellátott adatok kezelése,
	14. ellátotti nyilvántartás vezetése, pénzügyi, számviteli nyilvántartás, igénybevételi napló, létszám kimutatások vezetése,
	15. érték- és vagyonmegőrzésre átvett tárgyak nyilvántartása, házipénztári szolgáltatás,
	16. a szolgáltatások finanszírozásának teljes nyilvántartása és végrehajtása, a normatívák igénylése, a szükséges bizonylatok megszerzése és őrzése, kapcsolattartás a MÁK területi szervezetével, az ellátotti térítési díj beszedése és ellenőrzése,
	17. ügyfél értesítése
11. **A személyes adatkezelés jogalapja:**
12. A 2016/679 Rendelet „GDPR” 6. cikk (1) bekezdés b) pont szerint, az adatkezelés olyan szerződés teljesítéséhez szükséges, amelyben az érintett az egyik fél, vagy az a szerződés megkötését megelőzően az érintett kérésére történő lépések megtételéhez szükséges.
13. A 2016/679 Rendelet „GDPR” 6. cikk (1) bekezdés c) pont szerint, az adatkezelőre vonatkozó jogszabályi kötelezettség teljesítése:
* az egészségügyről szóló 1997. évi CLIV. törvény,
* az államháztartásról szóló 2011. évi CXCV. törvény 41. § (3) bekezdése,
* a NEAK alaptevékenységéről az egészségbiztosítási szervekről szóló 386/2016. (XII. 2.) Korm. rendelet,
* az egészségügyi és a hozzájuk kapcsolódó személyes adatok kezeléséről és védelméről szóló 1997. évi XLVII. törvény,
* a szociális igazgatásról és szociális ellátásokról szóló 1993. évi III. törvény,
* a NEAK alaptevékenységét az egészségbiztosítási szervekről szóló 386/2016. (XII. 2.) Korm. rendelet,
* az Állami Egészségügyi Ellátó Központról szóló 27/2015. (II. 25.) Korm. rendelet,
* az Elektronikus Egészségügyi Szolgáltatási Térrel kapcsolatos részletes szabályokról szóló 39/2016. (XII. 21.) EMMI rendelet,
* a közforgalmú személyszállítási utazási kedvezményekről szóló 85/2007. (IV. 25.) Korm. rendelet,
* a kötelező egészségbiztosítás keretében igénybe vehető betegségek megelőzését és korai felismerését szolgáló egészségügyi szolgáltatásokról és a szűrővizsgálatok igazolásáról szóló 51/1997. (XII. 18.) NM rendelet,
* a szociális és gyermekvédelmi ellátások országos nyilvántartásáról szóló 392/2013. (XI. 12.) Korm. rendelet,
* a szociális, gyermekjóléti és gyermekvédelmi igénybevevői nyilvántartásról szóló 415/2015. (XII. 23.) Korm. rendelet,
* a szociális, gyermekjóléti és gyermekvédelmi szolgáltatók, intézmények és hálózatok hatósági nyilvántartásáról szóló 369/2013. (X. 24.) Korm. rendelet,
* a személyes gondoskodást nyújtó szociális intézmények szakmai feladatairól és működésük feltételeiről szóló 1/2000. (I. 7.) SZCSM rendelet,
* a gondozási szükséglet, valamint az egészségi állapoton alapuló szociális rászorultság vizsgálatának és igazolásának részletes szabályairól szóló 36/2007. (XII. 22.) SZMM rendelet,
* a személyes gondoskodást nyújtó szociális ellátások igénybevételéről szóló 9/1999. (XI. 24.) SZCSM rendelet,
* a kötelező egészségbiztosítás keretében igénybe vehető betegségek megelőzését és korai felismerését szolgáló egészségügyi szolgáltatásokról és a szűrővizsgálatok igazolásáról szóló 51/1997. (XII. 18.) NM rendelet,
1. A személyes adatok forrása: részben közvetlenül az érintettől kerülnek felvételre, részben az Adatkezelő működésével összefüggésben vagy a működésével kapcsolatban feladatot ellátó más személytől vagy szervtől.
2. Az adatkezelés során automatizált döntéshozatalra és profilalkotásra nem kerül sor. Az adatkezelő harmadik országba/nemzetközi szervezet részére nem továbbít személyes adatot.
3. **Címzettek I., a személyes adatokhoz való adatkezelői hozzáférés:** Az Adatkezelő szolgáltató által foglalkoztatott, megbízott személyek, közalkalmazottak, az intézmény vezetői.
4. **Címzett II., a következő, a GDPR 4. cikk 10. pont szerinti harmadik fél részére történő adat átadás:**

|  |  |  |
| --- | --- | --- |
| **Központi, regionális szervezet neve:** | **Elérhetőségek** | **Szervezet feladatai** |
| Magyar Államkincstár Csongrád-Csanád Vármegyei Igazgatóság | 6720 Szeged, Széchenyi tér 9., Telefon: +3662568168, honlap: <http://tcs.allamkincstar.gov.hu/>,  | A KENYSZI, OSZIR (Országos Szociális Információs Rendszer), Szolgáltatói Nyilvántartási Rendszer (MŰKENG), Pénzbeli és Természetbeni Ellátások Rendszer (PTR) program biztosítása,, szolgáltatások költségvetési feladatainak ellátása, bérszámfejtés, nyugellátási szolgáltatások költségvetési feladatainak ellátása,  |
| SZÁMADÓ Szoftver Kft. | 1091 Budapest Üllői út 119., Telefon: +36 1 215-0256, E-mail: mail@szamado.hu | Win-Tszg (Területi Szociális Gondoskodó) programrendszer számviteli szolgáltatás nyújtása |
| GEKKOSOFT Kft. | 8230 Balatonfüred, Csárda utca 15. 1. em. 2., e-mail: winidoki@winidoki.com, telefon: +36-70-621-7214, | WiniDoki-szoc.Extra rendszer üzemeltetése |
| Nemzeti Egészségbiztosítási Alapkezelő | 1139 Budapest, Váci út 73/A, Web: http://www.oep.hu/ | az egészségügyi szolgáltatások finanszírozására, gyógyszer, gyógyászati segédeszköz kiszolgáltatására, gyógyászati ellátás nyújtására és az ehhez kapcsolódó ártámogatás elszámolása, folyósítása |
| Állami Egészségügyi Ellátó Központ | 1125 Budapest, Diós árok 3., Tel.: (+361) 356-1522, web: [www.aeek.hu](http://www.aeek.hu/), mail: aeek@aeek.hu | A 27/2015. (II. 25.) Korm. rendelet 6. § (4)-(6) bekezdésein alapján az Elektronikus Egészségügyi Szolgáltatás Tér IT rendszer működtetője, melyhez 2017. november 1-jén a háziorvosi szolgálatok, járó- és fekvőbeteg-ellátó intézmények, és az összes gyógyszertár csatlakozott. |

1. **Címzett III., Az Adatkezelő által igénybe vett Adatfeldolgozók:**

|  |  |  |
| --- | --- | --- |
| **Adatfeldolgozó szervezet neve:** | **Elérhetőségek** | **Adatfeldolgozó feladatai** |
| RITEK Zrt. | 6724 Szeged, Huszár u. 1., Honlap: http://www.ritek.hu/, Központi e-mail: iroda@ritek.hu, Telefonszám: 62 / 421-605 | IT rendszer üzemeltetés, levelező rendszer tárhely szolgáltatása, honlap üzemeltetés |

1. **A személyes adatok tárolásának időtartama**:
2. Az egészségügyi és a hozzájuk kapcsolódó személyes adatok kezeléséről és védelméről szóló 1997. évi XLVII. törvény 35/D. § (1)-(2) bekezdések alapján 25 év.
3. A szerződéseket 5 évig őrzik meg, a Polgári Törvénykönyvről szóló 2013. évi V. törvény 6:22. § (1) bekezdése alapján.
4. A számviteli bizonylatokat a kiállításuktól számított 8 évig őrzik meg, a számvitelről szóló 2000. évi C. törvény 169. § (1)-(2) bekezdés alapján.
5. **Adatbiztonság az adatkezelés során:**
6. Az Adatkezelő a papír alapú iratok kezelése és az elektronikus adatok használata során az információbiztonsági előírásai alapján, megfelelően gondoskodik arról, hogy ne forduljon elő adatvédelmi incidens.
7. Az Elektronikus Egészségügyi Szolgáltatás Tér működtetője a jogosulatlan hozzáférés megakadályozására az adatok titkosított tárolása mellett az azokhoz való hozzáférés kizárólag megbízható azonosítás (tanúsítvány alapú, vagy kétfaktoros azonosítás) után lehetséges. Az EESZT tekintetében minden üzleti és rendszeresemény naplózásra, az adminisztrációs tevékenységek a módosítást ellehetetlenítő módon rögzítésre kerülnek. A külső hozzáférés megakadályozása érdekében a rendszert tűzfalak védik, valamint a rendszer bizonyos felületei (pl. adminisztrációs felületek) kizárólag belső hálózatból érhetők el.
8. A Kincstár teljesíti a közfeladatot ellátó szervekre vonatkozó informatikai biztonságról szóló mindenkori hatályos jogszabályi követelményeket (jelenleg az állami és önkormányzati szervek elektronikus információbiztonságáról szóló 2013. évi L. törvény és az annak végrehajtásával kapcsolatos 41/2015. (VII. 15.) BM rendelet szabályait). Bizonyos tevékenységei esetében a Kincstár köteles szigorú nemzetközi standardoknak (pl. ISO 27001) megfelelni, melyek szintén az adatbiztonságot garantálják. A papíralapú iratkezelés biztonságát a Kincstár Iratkezelési Szabályzata és a Kincstár épületeire, fizikai működésére vonatkozó Biztonsági Szabályzata útján biztosítja.
9. A NEAK a létfontosságú rendszerek és létesítmények azonosításáról, kijelöléséről és védelméről szóló 2012. évi CLXVI. törvény értelmében nemzeti létfontosságú rendszerelemmé törvény alapján kijelölt egészségbiztosítás informatikai rendszerének üzemeltetője, továbbá nemzeti adatvagyon-elemeket is kezel, amelyek 5-ös biztonsági osztálynak megfelelő informatikai rendszer keretén belül védendőek.
10. A SZÁMADÓ Szoftver Szolgáltató Kft. az adatokat megfelelő intézkedésekkel védi a jogosulatlan hozzáférés, megváltoztatás, továbbítás, nyilvánosságra hozatal, törlés vagy megsemmisítés, valamint a véletlen megsemmisülés ellen. A SZÁMADÓ Szoftver Szolgáltató Kft. olyan műszaki, szervezési és szervezeti intézkedésekkel gondoskodik az adatkezelés biztonságának védelméről, amely az adatkezeléssel kapcsolatban jelentkező kockázatoknak megfelelő védelmi szintet nyújt.
11. A GEKKOSOFT Kft. által üzemeltett WiniDoki-szoc egy akkreditált program, a vényíró része az Egészségbiztosítás Felügyelet által minősítve van. A rendszer az archiválás során automatikusan titkosítja az adatokat, így azok biztonsággal tárolhatók akár a számítógépen, akár más eszközön (pl. pen drive-on).
12. A RITEK Zrt. az IT rendszerén belül az ISO/IEC 27001:2013 szabvány előírásai szerint tanúsított információbiztonsági rendszert működtet.
13. **Az érintett adatkezeléssel kapcsolatos jogai:**
14. Tájékoztatás kéréshez, betekintéshez (hozzáféréshez) való jog. Az érintett az Adatkezelőtől kérheti, az adjon tájékoztatást, hogy róla milyen személyes adatot kezelnek, annak forrásáról, az adatkezelés céljáról, jogalapjáról, időtartamáról, az adattovábbítás jogalapjáról és címzettjéről.
15. A helyesbítéshez való jog. Az érintett helyesbítéshez való joga minden adatkezelési jogalap vonatkozásában megilleti. Az Adatkezelő a kérelmem esetén indokolatlan késedelem nélkül helyesbíti az érintettre vonatkozó pontatlanul kezelt személyes adatokat.
16. Adattörléshez (elfeledtetéshez) való jog. Az érintett kérheti, hogy az Adatkezelő törölje a személyes adatait. A törlési kérelmet az Adatkezelő különösen abban az esetben utasítja el, ha a jogszabály őt a személyes adatok tárolására és / vagy zárolásra kötelezi, pl. hatósági vagy bírósági eljárás során.
17. Zároláshoz való jog. Az érintett kérheti, hogy a személyes adatait az Adatkezelő zárolja, ami a tárolt személyes adatok megjelölését jelenti a jövőbeli kezelésük korlátozása céljából. A zárolás addig tart, amíg az érintett által megjelölt indok szükségessé teszi az adatok tárolását.
18. A tiltakozáshoz való jog. Az érintett írásban tiltakozhat az adatkezelés ellen. Így például, ha az Adatkezelő személyes adatot közvetlen üzletszerzés, ennek érdekében például a személyes adatára vonatkozó matematikai és statisztikai elemző eljárásokat alkalmazna, vagy közvélemény-kutatás vagy tudományos kutatás céljából továbbítaná, felhasználná.
19. Adathordozhatósághoz való jog. Az érintett jogosult kérni az Adatkezelőtől a személyes adatainak adatkezelők közötti, másik adatkezelőnek történő közvetlen továbbítását, ha ez technikailag megvalósítható és nem ütközik uniós vagy nemzeti jogszabály előírásába.
20. Önkéntes hozzájárulás esetén a visszavonáshoz való jog. Az érintett jogosult arra, hogy hozzájárulását bármikor visszavonja. A hozzájárulás visszavonása nem érinti a hozzájáruláson alapuló, a visszavonás előtti adatkezelés jogszerűségét.
21. Jogorvoslathoz való jog.
22. Az érintteti jogok gyakorlásának módja: az Érintett az Adatkezelőhöz és / vagy az adatvédelmi tisztviselőjéhez fordulhat (személyesen, telefonon, vagy e-mailen) adatvédelmi jogi kérdéseivel, valamint a gyakorolni kívánt jogai érvényesítésével kapcsolatosan.
23. Az adatbiztonsági követelmények teljesülése és az érintett jogainak védelme érdekében az Adatkezelő köteles meggyőződni az érintett és a hozzáférési jogával élni kívánó személy személyazonosságának egyezéséről, ennek érdekében a tájékoztatás, az adatokba történő betekintés, illetve azokról másolat kiadása is az érintett személyének azonosításához kötött.
24. Az Érintett által beküldött jogosulti igény, kérés esetén, az Adatkezelő köteles a kérelem benyújtásától számított legrövidebb idő alatt, legfeljebb azonban egy hónapon belül, közérthető formában, az érintett erre irányuló kérelmére írásban megadni a válaszát.
25. **Jogérvényesítési lehetőségek:**

Ha az érintettnek nem sikerült a személyes adatával kapcsolatos tiltakozását, panaszát, kérelmét az Adatkezelőnél megnyugtató módon rendeznie és / vagy úgy ítéli meg, hogy személyes adatai kezelésével kapcsolatban jogsérelem következett be vagy annak közvetlen veszélye fennáll, úgy

* **a Nemzeti Adatvédelmi és Információszabadság Hatóságnál** jogosult bejelentést tenni és / vagy
* jogosult polgári peres eljárásban **bírósághoz fordulni,** amelynek elbírálása a Szegedi Törvényszék hatáskörébe tartozik. Az érintett választása szerint a per a lakóhelye szerinti törvényszék előtt is megindítható.

**A Nemzeti Adatvédelmi és Információszabadság Hatóság elérhetőségei:**

Székhely: 1055 Budapest, Falk Miksa utca 9-11.

Postacím: 1363 Budapest, Pf. 9.

E-mail: ugyfelszolgalat@naih.hu

Telefon: +36 (1) 391 1400, +36 (30) 683-5969 és +36 (30) 549-6838

Honlap: [www.naih.hu](http://www.naih.hu/)

1. **Egyéb tájékoztató elemek:**
* A 2016/679 Rendelet „GDPR” 6. cikk (1) bekezdés b) pont szerint, az adatkezelés olyan szerződés teljesítéséhez szükséges, amelyben az érintett az egyik fél, vagy az a szerződés megkötését megelőzően az érintett kérésére történő lépések megtételéhez szükséges.
* Az adatkezelés a GDPR 6. cikk (1) bekezdés c) pont szerint is, az adatkezelőre vonatkozó jogszabályi kötelezettségének teljesítése alapján történik.
* Ha a személyes adatokat az érintett nem kívánja megadni, akkor az érintett ellátása nem valósulhat meg.
* A szociális igazgatásról és szociális ellátásokról szóló 1993. évi III. törvény 131/A. § szerint, az állam fenntartói feladatainak ellátására a Kormány rendeletében kijelölt szerv a finanszírozási szerződés megkötése, az elszámolás vizsgálata és az ellenőrzés lefolytatása céljából betekinthet a 20. § és a 20/C. § szerinti nyilvántartásokba, megismerheti és kezelheti a nyilvántartásokban szereplő adatokat, megismerheti és kezelheti az ellátottnak, törvényes képviselőjének és a térítési díjat megfizető személynek, valamint a fenntartó és a szociális szolgáltató, szociális intézmény alkalmazottjának a fenntartó és a szolgáltató, intézmény által kezelt személyes adatait, és betekinthet a személyes gondoskodást nyújtó ellátásra irányuló jogviszony keletkezésével, fennállásával és megszűnésével összefüggő iratokba, kérheti azok bemutatását, és azokról másolatot készíthet.
* A 20/C. § alapján a kincstár a személyes gondoskodást nyújtó szociális ellátások, szolgáltatások finanszírozásának ellenőrzése céljából nyilvántartást vezet.
* Magyarország e-egészségügyi rendszere az Elektronikus Egészségügyi Szolgáltatási Tér, melyhez 2017. november 1-jén a háziorvosi szolgálatok, járó- és fekvőbeteg-ellátó intézmények, és az összes gyógyszertár csatlakozott.

S z e g e d, 2023. április

 Zsótér Ágnes főigazgató

 s.k.